-Շատ բարձր եմ գնահատում կոռուպցիայի եւ գողության դեմ վարվող սկզբունքային պայքարը, բայց ուզում եմ հիշեցնել, որ կաշառակերությունը եւ կոռուպցիան գենետիկ հիմքեր չունեցող ախտ են։ Այս հիվանդությունը զարգանում է միայն համապատասխան միջավայրի դեպքում, այսինքն՝ կառավարման մեխանիզմները պիտի փոխվեն, պետք է ստեղծվի մթնոլորտ, որի մեջ նույնիսկ «ամենատաղանդավոր» կաշառակերը չկարողանա ոչ մի բան անել։ Կոռուպցիան դա համակարգված մեխանիզմ է, որտեղ ամեն մեկը գիտի ումից ինչ կարող է վերցնել եւ ում տալ, մեր երկրում դա հասել էր բավականին կատարելագործված վիճակի։ Կարելի է ասել, որ ՀՀ գործունեության մեխանիզմը ամբողջությամբ կառուցված էր կոռուպցիայի վրա, եւ դրա ապացույցները մենք հիմա տեսնում ենք։ Հիմա դեռ ինչ-որ օդիոզ ֆիգուրների մասին է խոսքը գնում, բայց կան էլի մարդիկ, ովքեր այդքան հիմար չեն Մանվելի պես, որ նման բաներ անեն, ավելի խելամիտ են, բայց ոչ պակաս մասնակից այդ գործընթացին։